
ОСНОВНОМ СУДУ







                        Ф  О  Ч  А

На основу члана 43. став 2. тачка ж.) и члана 241. Закона о кривичном  поступку Републике Српске (''Службени гласник Републике Српске'' број: 53/12 и број: 91/17), п о д н о с и м

 




О П Т У Ж Н И Ц У


П р о т и в:

1. Правног лица, „СРБИЊЕПУТЕВИ“ д.о.о. Фоча из Фоче.

2. Одговорног лица ПАВЛОВИЋ НЕДЕЉКА, рођен 1949. године у мјесту Приједражје, општина Фоча,
3. ВИШЊЕВАЦ РАТКА, рођен 1973. године у Сарајеву.
             Ш т о   с у:


У временском периоду од 15. новембра 2014. године па до 11. јануара 2015. године, правно лице, ''Србињепутеви'' д.о.о. Фоча из Фоче и одговорно лице Павловић Недељкo, на магистралном путу М-18 Брод на Дрини-Шћепан Поље, на основу закљученог Уговора о извођењу радова одржавања и заштите путева и објеката на путевима из области бр. 10 (Лот 9) број: 02-03-ОД-2407/14 од 30.06.2014. године између јавног предузећа ''Путеви Републике Српске'' Бања Лука, као инвеститора и предузећа ''Србињепутеви'' д.о.о. Фоча, као извођача радова на дијелу пута Брод на Дрини-Шћепан Поље, општина Фоча, иако су били свјесни да усљед њиховог нечињења може наступити забрањена посљедица, али су олако држали да она неће наступити, пропустили да за означавање ивица коловоза поставе смјероказне стубиће, што је супротно члану 76. Правилника о саобраћајним знаковима и сигнализацији на путевима у Босни и Херцеговини, пропустили да ивице коловоза означе штаповима за снијег (маркирним кољем), што је супротно члану 76. истог Правилника, а што је предвиђено и по Плану зимске службе за период 15.11.2014. године до 15.03.2015. године, област број 10, ''СРБИЊЕПУТЕВИ'' д.о.о. Фоча, број: 122/14, као и што су пропустили да са десне стране коловоза посматрано из правца Брод на Дрини у правцу Шћепан Поља поставе заштитну ограду, што је супротно члану 86. истог Правилника о саобраћајним знаковима и сигнализацији на путевима у Босни и Херцеговини, а осуњичени Вишњевац Миодраг, дана 11. јануара 2015. године, као учесник у саобраћају на путевима управљајући аутобусом, марке ''Фап'', тип ''Санос'', регистарског броја Ј40-Е-247, власништво АД ''Центротранс'' Источно Сарајево и крећући се из правца Брод на Дрини у правцу Шћепан Поље, гдје постоји табла са саобраћајним знацима ''опасност'', ''сужење коловоза'' и ''ограничење брзине 40 км./час'', са додатним натписом ''возите опрезно на дужини 15 километара'', на точкове погонске осовине аутобуса није ставио ланце за снијег, што је супротно одредби члана 4. Правилника о саобраћају у зимским условима и аутобус у кретању  није држао што ближе десној ивици коловоза и на толикој удаљености од ње да, собзиром на услове саобраћаја и стање и особине пута, који је био прекривен снијегом и клизав, у оштрој десној кривини, у успону од 6% и гдје постоји попречни нагиб коловоза од 3% са лијеве на десну страну коловоза посматрано у правцу Шћепан Поља не угрожава друге учеснике у саобраћају, што је противно одредби члана 39. став 2. Закона о основама безбједности саобраћаја на путевима у Босни и Херецговини, олако држећи да до саобраћајне незгоде неће доћи и да неће довести у опасност живот људи и имовину већег обима, усљед којих пропуста осумњичених је у мјесту Дучела, општина Фоча дана 11. јануара 2015. године око 23,00 часа у оштрој десној кривини посматрано из правца Брода на Дрини са точковима десне стране аутобуса сишао са коловоза, након чега је дошло до превртања аутобуса и пада аутобуса са потпорног зида на земљану низбрдицу испод потпорног зида са десне стране посматрано из правца из правца Брод на Дрини, а затим слетио у провалију са десне стране коловоза, којом приликом је М.М. задобила тешке тјелесне повреде у виду прелома костију крова лобање, вишеструког прелома свих костију лица, обје горње вилице вишеструко изломљене, доња вилица вишеструко изломљена, прелома грудна кост у средишњем дијелу тијела, од другог до четвртог, прелома десне кључне кости у предјелу унутрашње трећине, па је усљед разарања можданог ткива потпомогнут и расцјепом срчаног мишића наступила смрт М.М.  на лицу мјеста саобраћајне незгоде, Г.Д. задобила тешке тјелесне повреде у виду попречно преломљене грудне кости у средишњем дијелу, прелома другог и трећег ребра у близини припојишта са лијеве стране, вишеструког прелома обје гране десне пубичне кости, па је усљед поремећаја функције дисања до којег је дошло усљед притиска на грудни кош наступила смрт Г.Д. на лицу мјеста саобраћајне незгоде, А.А. задобила тешку тјелсну повреду у виду прелома лијеве наткољенице у средишњем дијелу, па је усљед масивног унутрашњег искрварења из разорене јетре наступила смрт А. А. на лицу мјеста саобраћајне незгоде, Л.Р. задобила тјелесне повреде у виду прелома осмог и деветог ребра са десне стране, без дислокације, прелома осмог, деветог и десетог ребра са лијеве стране, без значајне дислокације, мјестимичног нагњечења плућа, прелома попречних наставака другог и трећег лијевог и петог десног слабинског пршљена, прелома десног крила крсн екости са минималном дислокацијом и прелома оба рамуса десне илијачне кости са минималном дислокацијом, које повреде су у скупном дејству тешка тјелесна повреда и С. Њ. задобио  тјелесне повреде у виду авулзионог прелома десне сједалне кости, истегнућа слабинског дијела кичменог стуба, нагњечења и огуљотине десне наткољенице и десне поткољенице, које повреде су у скупном дејству тешка тјелесна повреда, док су Т.А., Ј.Р., Б., Р.А., А.А., Б.Ђ., Н.Б., Ч.Р., П.З., Н.Н. и В. В. задобили лаке тјелесне поверде, а који били путници у аутобусу којим је управљао осумњичени Вишњевац Ратко, док је на аутобусу настала имовинска штета у износу од 12.520,00 КМ.
      
Дакле, правно лице ''СРБИЊЕПУТЕВИ'' д.о.о. Фоча и одговорно лице Павловић Недељко из нехата, као одговорна лица којима је повјерен надзор над стањем и одржавањем саобраћајница  несвјесно вршили своју дужност и изазвали опасност за животе људи, усљед чега је настпила смрт више лица,-


чиме да су извршили кривично дјело Несавјесно вршење надзора над јавним саобраћајем из члана 413. став 5. у вези са ставом 1. и 3. Кривичног закона Републике Српске, а


осумњичени Вишњевац Ратко из нехата као учесник у саобраћају на путевима није се придржавао саобраћајних прописа и тиме тако угрозио јавни саобраћај  да је довео у опасност живот људи и имовину већег обима, усљед чега је наступила смрт више лица,-


чиме да је извршио кривично дјело Угрожавање јавног саобраћаја  из члана 410. став 3. у вези са ставом 2. Кривичног закона Републике Српске.


Напомена:
„Потврђивање оптужнице против одређене особе не значи да је та особа заиста и одговорна за почињење кривичног дјела. Према принципу пресумпције невиности, свако се сматра невиним за кривично дјело док се правоснажном пресудом не утврди његова кривица“

